
Настоящият механизъм е приет на заседание на педагогическия съвет с протокол №11/09.09.2026г. и утвърден със заповед на директора №1400/11.09.2026г. като част от Правилника за дейността на училището.

I. НОРМАТИВНО ОСНОВАНИЕ
Приобщаващото образование е процес на осъзнаване, приемане и подкрепа на индивидуалността на всяко дете или ученик и на разнообразието от потребности на всички деца и ученици чрез активиране и включване на ресурси, насочени към премахване на пречките пред ученето и научаването и към създаване на възможности за развитие и участие на децата и учениците във всички аспекти на живота на общността. Приобщаващото образование е неизменна част от правото на образование и се реализира в съответствие с принципите в чл.3, ал.2 от Закона за предучилищното и училищното образование.
Съгласно чл.19 ал.1 и ал.2 т.1 и т.2  от Наредба N 12/2016 г. за статута и професионалното развитие на учителите, директорите и другите педагогически специалисти, директорът:
· планира, организира, контролира и отговаря за дейностите, свързани с обучение, възпитание и социализация в институцията;
· отговаря за спазването и прилагането на държавните образователни стандарти; 
В същата наредба, в чл.4 са  регламентирани функциите на учителя, като  съгласно ал.1, т.1 и т.4 учителят:
· оценява напредъка на учениците, оказва необходимата подкрепа и съдействие за пълноценното им интегриране в образователната и социалната среда, съобразно специфичните им потребности.
· сътрудничи и участва в екипи за подкрепа на личностното развитие на учениците съвместно с др. педагогически специалисти, взаимодействие с др. образователни институции и организации. 
В изпълнение на тези разпоредби педагогическите специалисти в училище са ангажирани с предоставяне на обща и допълнителна подкрепа за личностно развитие на учениците, като работят за осигуряване на  подходяща физическа, психологическа и социална среда зa тяхното развитие и за включването им в училищната общност. Подкрепата се предоставя съобразно индивидуалните потребности на всеки ученик и е насочена към развиване на неговия личен потенциал. 
II. АДМИНИСТРИРАНЕ НА ПРОЦЕСА ПО ПРЕДОСТАВЯНЕ НА ОБЩА И ДОПЪЛНИТЕЛНА ПОДКРЕПА ЗА ЛИЧНОСТНОТО РАЗВИТИЕ НА УЧЕНИЦИТЕ
Общата подкрепа за личностно развитие се предоставя от учителите и от други педагогически специалисти в училището. 
Допълнителната подкрепа за личностно развитие се предоставя в зависимост от плана за подкрепа на ученика, в който се определят конкретните дейности за допълнителната подкрепа за личностно развитие и необходимите специалисти за предоставянето на подкрепата. 
За организиране и координиране на процеса на осигуряване на общата и допълнителната подкрепа за личностно развитие на децата и учениците в началото на учебната година със заповед на директора се определя КООРДИНАТОР , който координира работата по подкрепа на личностно развитие на децата и учениците и дейностите с педагогическите специалисти и с родителите във връзка с предоставяната подкрепа. 
За изпълнение на дейностите по предоставяне на подкрепа – обща или допълнителна се определят екипи за подкрепа на личностното развитие /ЕПЛР/, които включват:
· Координатор;
· Класен ръководител 
· Учител/и по предмет 
· Логопед 
· Ресурсен учител
· Психолог 
Взаимодействието между педагогическите специалисти и реализирането на подкрепа за личностното развитие се определят от ПРОЦЕДУРА за предоставяне на обща и допълнителна подкрепа, приета от педагогическия съвет с Протокол №8/28.05.2026 г. и е утвърдена със заповед на директора №1400/11.09.2026 г. като част от Правилника за дейността на училището
III. ПРОЦЕДУРА ЗА ПРЕДОСТАВЯНАЕ НА ОБЩА И ДОПЪЛНИТЕЛНА ПОКРЕПА
А.  Обща подкрепа за личностно развитие 
Съгласно  чл. 15 от Наредба за приобщаващото образование общата подкрепа за личностното развитие е насочена към всички ученици в класа, гарантира участието и изявата им в образователния процес и в дейността на училището и включва: 
· екипна работа между учителите и другите педагогически специалисти; 
· допълнително обучение по учебни предмети;
· допълнително консултиране по учебни предмети;
· кариерно ориентиране на учениците; 
· занимания по интереси; 
· грижа за здравето; 
· поощряване с морални и материални награди; 
· дейности за превенция на насилието и преодоляване на проблемното поведение; 
· дейности за превенция на обучителните затруднения; 
1) Общата подкрепа за личностно развитие за целите на превенцията на обучителните затруднения ( чл. 27 от Наредба за приобщаващото образование) се изразява във включване на отделни ученици в дейности, като: 
· допълнително обучение по отделен учебен предмет с акцент върху обучението по български език, включително ограмотяване на ученици, за които българският език не е майчин; допълнителното обучение е насочено към ученици: 
· за които българският език не е майчин;
· които имат системни пропуски по даден учебен предмет, изразяващи се в 3  последователни оценки слаб (2) и/или срочна оценка слаб (2);
Консултирането по учебни предмети е достъпно за всички ученици и се провежда извън редовните учебни часове от учителите по предмети ежеседмично в рамките на учебната година. 
2) Обща подкрепа за превенцията на насилието и преодоляването на проблемното поведение (чл.26 от Наредба за приобщаващото образование ) се изразява във включване на отделни ученици в съответни дейности за въздействие върху вътрешната мотивация, както и оказване на психологическа подкрепа, както следва: 
· обсъждане между ученика и класния ръководител с цел изясняване на възникнал проблем и получаване на подкрепа за разрешаването му;
· класният ръководител съвместно с ученика определя дейности, които да доведат до преодоляване на проблема и оказва подкрепа за осъществяването им;
· използване на посредник при решаване на конфликт в училище – осъществява се в училище от подготвен за разрешаване на конфликтни ситуации учител, заместник директор или психолог, който не е страна в конкретния конфликт и който посредничи между страните в конфликта с цел разрешаването му; 
· консултиране на ученика с училищния психолог - по препоръка на учителите на паралелката, на класния ръководител или на друг педагогически специалист;  дейността се извършва след наблюдение на ученика в процеса на обучението и в дейността на училището и установяване на необходимост от провеждане на консултации с психолог; 
· насочване на ученика към занимания, съобразени с неговите потребности - по препоръка на учителите на паралелката, на класния ръководител или на друг педагогически специалист; 
· индивидуална подкрепа за ученика от личност, която той уважава (наставничество) - осъществява от личност по избор на ученика, която той приема и уважава и която е изразила съгласие за участие в индивидуалната му подкрепа; 
· индивидуалната подкрепа на ученика може да бъде осъществена от учител от училището, от лице от семейството, от близък на ученика или от обществено изявена личност, на която ученикът има доверие или която представлява пример за него и спомага за развитието на силните му страни и за цялостното му личностно развитие. 
· участие на ученика в дейности в полза на паралелката или училището, включително определяне на възможности за участие на ученика в доброволчески инициативи - ученикът съвместно с класния ръководител избира конкретна дейност, определена в правилника за дейността на училището, която да извърши в полза на училището или паралелката;
·  дейността в полза на училището или паралелката трябва да е съобразена с възрастовите   особености и здравословното състояние на учениците и да не унижава тяхното  достойнство; 
·  определяне на възможности за участие на ученика в доброволчески инициативи, се  осъществява по желание на ученика след избор на такива инициативи от училището;
·  други дейности подходящи за конкретния случай;
3) Родителят е длъжен да съдейства и да подпомага учителите и другите педагогически специалисти при реализирането на дейностите за подкрепа на личностното развитие на ученика. При отказ от страна на родителя да съдейства и да подпомага реализирането на дейностите, директорът писмено сигнализира дирекция "Социално подпомагане" по настоящ адрес на ученика за предприемане на действия при условията и по реда на Закона за закрила на детето. 
4) Общата подкрепа за личностното развитие в 38 ОУ „В. Априлов“ се предоставя на два етапа, както следва:
·  когато ученик среща затруднения от обучителен или поведенчески характер, първоначално се прилагат краткосрочни мерки за подкрепа: разговори с ученика за установява на проблема и мотивиране за преодоляването му, разговори с родител за оказване на подкрепа, посещение на консултации по предмет. В случай, че настъпи подобрение и затрудненията бъдат преодолени в рамите на до 1 месец, общата подкрепа се преустановява;
· когато ученик продължава да среща затруднения от обучителен или поведенчески характер, въпреки приложените по-горе краткосрочни мерки, се преминава към дългосрочни мерки за подкрепа: индивидуална работа с ученика от страна  на учители и кл. ръководител, консултации с училищен психолог, насочване към други специалисти, ангажиране в различни училищни дейности др. В случай, че настъпи подобрение и затрудненията бъдат преодолени в рамките на 3 месеца, общата подкрепа с преустановява. 
· в случай, че затрудненията не са преодолени след изтичане на 3 месечен срок, ученикът се насочва към процедура за предоставяне на допълнителна подкрепа, съгласно Наредба за приобщаващо образование 
Б.  Стъпки в процедурата по предоставяне на обща подкрепа:
1) При установяване от учител/кл. ръководител на обучителни и/или поведенчески затруднения у ученик, се прилагат краткосрочни мерки като:
·  оказване на подкрепа по овладяване на учебния материал;


· съвместна работа с родител за преодоляване на проблемно поведение и/или обучителни трудности;
· друго подходящо за конкретния случай;
2) При установяване от учител/кл. ръководител, че обучителните и/или поведенчески затруднения у ученик остават, въпреки приложените краткосрочни мерки, се прилагат дългосрочни мерки в следния ред:
·  учителят/кл. ръководител подава сигнал до координатора за съществуващата необходимост от обща подкрепа за личностното развитие, чрез утвърден формуляр;
·  координаторът организира работна среща между учител/кл. ръководител, който е подал сигнала, училищния психолог, ресурсния учител, логопеда и/или друг педагогически специалист, който има отношение към конкретния случай;
·  на работната среща се обсъжда случая, мерките предприети до момента и наличната  информация за срещаните затруднения, документи свързани с ученика и др.; изготвя се предложение относно необходимостта от продължаване на общата подкрепа, което се отразява в протокол от срещата;
·  класният ръководител информира родителите писмено, чрез електронния дневник за предстоящите стъпки по предоставяне на обща подкрепа на ученика;
·  координаторът изготвя доклад до директора въз основа на направеното предложение за необходимостта от сформиране на ЕПЛР;
·  директорът издава заповед за сформиране на ЕПЛР; ръководител на екипа е кл. ръководител на ученика;
·  екипът изготвя план за предоставяне  на обща подкрепа с включени срок на действие, дейности за подкрепа, цел, график на дейностите, срок за проследяване на напредъка;
·  кл. ръководител организира среща с екипа и родителите на ученика за запознаване с изготвения план за подкрепа и родителят писмено потвърждава своето съгласие/несъгласие с него; 
3) Предоставяне на обща подкрепа за личностното развитие от ЕПЛР:
·  прилагане  на разписаните мерки по плана за подкрепа;
·  проследяване на напредъка чрез работен формуляр; напредъкът се отчита във формат:
· има напредък, но целта не е постигната;
· има напредък и целта е постигната;
· не е постигнат напредък в продължение на 3 месеца; 
·  работният формуляр се попълва от ЕПЛР на екипни срещи с предвидената в плана честота, но не по-малко от веднъж в месеца;
·  всеки педагогически специалист ангажиран в процеса по предоставяне на обща подкрепа отразява дейността си в предвидения раздел в електронния дневник
4) [bookmark: _GoBack] Приключване на процедурата по предоставяне на обща подкрепа;
·  след приключване на зададения срок за подкрепа и/или окончателно след 3 месеца, следва обсъждане на резултатите и вземане на решение за преустановяване на общата подкрепа или преминаване към допълнителна подкрепа, в случай че не е постигнат напредък в рамките на 3 месеца;
·  отговорен за водене на документация по предоставяне на обща подкрепа е председателят на екипа /кл. ръководител/;

В. Предоставяне на допълнителна подкрепа за личностното развитие:
1) Допълнителна подкрепа за личностно развитие на децата и учениците се предоставя въз основа на извършена оценка на индивидуалните им потребности. Оценката се извършва от екип за подкрепа за личностно развитие на ученика, утвърден със заповед на директора на училището за конкретен ученик по чл. 187, ал. 2 ЗПУО.
2) Оценката на индивидуалните потребности на ученик е процес на събиране и анализиране на специфична информация за неговото функциониране - силни страни, затруднения, потенциал за оптимално развитие, участие в образователния процес, възможности за реализация. 
3) За извършването на оценката родителят е нужно да представи следните документи съгл. чл.71 ал.3 от Наредбата за приобщаващо образование: 
·  заявление до директора по образец; 
·  статуси от проведени предварителни изследвания и консултации - психологични, логопедични, медицински, както и становище от специален педагог - при наличие на такива, в зависимост от потребностите на ученика; 
·  всички документи, съдържащи информация за здравословното състояние и социалното положение на ученика, документи, издадени от съда, както и други документи, които имат отношение към обучението и образованието на ученика, включително документи от детската градина, при наличие на такива; 
·  протокол от специализирана по профила на заболяването лекарска консултативна комисия и/или решение на териториална експертна лекарска комисия (ТЕЛК), и/или на Национална експертна лекарска комисия (НЕЛК) с приложена лична амбулаторна карта, съдържаща информация за проведени изследвания, консултации, епикризи и други, които удостоверяват заболяването - при ученици с хронични заболявания;
·  други документи при необходимост по преценка на екипа за подкрепа за личностно развитие на ученика съгласно чл.70, ал.2 от Наредбата за приобщаващо образование;
4) Допълнителната подкрепа за личностно развитие се реализира от училището чрез план за подкрепа по чл. 187, ал.3 ЗПУО, изготвен за конкретния ученика. Родителят се запознава с плана за подкрепа на ученика, като му се предоставя копие от него при поискване и е длъжен да оказва съдействие за изпълнението на плана за подкрепа на ученика. 
5) Ресурсното подпомагане се осъществява от ресурсен учител и други педагогически специалисти, които са част от екипите за подкрепа за личностно развитие на учениците със специални образователни потребности.
· ресурсното подпомагане се провежда съгласно изготвения план за подкрепа на всеки ученик със специални образователни потребности. 
Г.  Стъпки в процедурата по предоставяне на допълнителна подкрепа:
1) Инициатива на учител и/или друг специалист, родител или координатор на училището за извършване на оценка на потребностите на ученика или в резултат на предприетите стъпки по предоставяне на обща подкрепа за личностното развитие.
2) Подаване на заявление от родител за извършване на оценка на потребностите.
3) Сформиране на ЕПЛР за оценка на потребностите със заповед на директора за конкретен ученик - със специални образователни потребности, в риск, с изявени дарби, с хронични заболявания, за всяка учебна година. В състава на екипа задължително участват ресурсен учител, психолог и логопед.. Екипът се ръководи от определения със заповедта на директора специалист от екипа. В работата на Екипа на  ученика участва родителят, а при необходимост и представител от съответния регионален център за подкрепа на процеса на приобщаващото образование и/или от центъра за подкрепа за личностно развитие. 
4) Изготвяне на оценка на индивидуалните потребности на учениците, за които има индикации, че са със специални образователни потребности, в срок до 3 месеца от началото на учебната година и по всяко друго време през учебната година, ако се установи потребност от такава, като продължителността на оценяването е най-малко 14 дни. Оценката на индивидуалните потребности на децата и учениците с изявени дарби, в риск и с хронични заболявания се извършва съобразно спецификата на всеки отделен случай, но не по-късно от 3 месеца от установяване на потребността от извършване на оценка. 
5) Оценката на учениците се извършва индивидуално от всеки специалист в екипа при отчитане на силните страни и възможностите за участие в образователния процес на ученика. Оценката на индивидуалните потребности от допълнителна подкрепа за личностно развитие на учениците е функционална и се извършва съгласно Карта за оценка на индивидуалните потребности на детето или ученика. Родителят писмено изразява в картата за оценка съгласието или несъгласието си с извършената оценка на индивидуалните потребности и с решението за предложената допълнителна подкрепа за личностно развитие на ученика. 
6) На родителя се предоставя при поискване копие от попълнената Карта за оценка на индивидуалните потребности на детето или ученика. При несъгласие на родителя с оценката на индивидуалните потребности на ученика със специални образователни потребности, извършена в училището, той може да подаде заявление до директора на съответния регионален център за подкрепа на процеса на приобщаващото образование за организиране на повторна оценка на индивидуалните потребности на ученика в 14-дневен срок от извършването на оценката от ЕПЛР. Родителят посочва в заявлението мотивите за несъгласието си с оценката на индивидуалните потребности на ученика със специални образователни потребности. В случаите на несъгласие на родителя с предложената допълнителна подкрепа за личностно развитие на ученика, независимо че въз основа на оценките на индивидуалните потребности по ал. 1 е установена такава необходимост и за предотвратяване на риска от отпадане от образование директорът писмено уведомява дирекция "Социално подпомагане" по настоящия адрес на  ученика с цел осигуряване на неговия най-добър интерес. 
7) Предоставяне на краткосрочна или дългосрочна допълнителна подкрепа:
· Краткосрочна е подкрепата, която въз основа на оценката на индивидуалните потребности на ученика се предоставя за определено време в процеса на предучилищното и училищното образование, като:
·  за ученици със специални образователни потребности обхваща период от минимум 1 учебна година до максимум края на съответния етап от степента на образование;
·  за ученици с изявени дарби обхваща период от минимум 1 учебна година. 
·  за ученици с хронични заболявания обхваща периода, необходим за лечението на ученика. При необходимост срокът й се удължава в зависимост от здравословното състояние на ученика. 
· Дългосрочна е подкрепата, която обхваща повече от един етап от степента на образование, повече от една степен на образование или е за целия период на обучение на ученика в училище. 
8)  Проследяването на напредъка  в развитието на ученик на допълнителна подкрепа за личностното развитие е  2 пъти през учебната година и при необходимост, като се внасят промени в плана за подкрепа и в индивидуалните учебни програми след информирано писмено съгласие на родителя.
Механизмът за предоставяне на обща и допълнителна подкрепа е задължителен за изпълнение от всички педагогически специалисти и се актуализира при необходимост.

